**Ceyhun Əbiyev** (24 oktyabr 1974, Bakı, Azərbaycan SSR) — Azərbaycanı təmsil edən boksçu.

Karyerası
---------

Ceyhun Əbiyevin beynəlxalq turnirlərdə debütü 1996-cı ildə Vayle şəhərində (Danimarka) baş tutan Avropa Çempionatında oldu. Turnirin 1/8 final mərhələsində Ceyhun Əbiyev Ermənistan nümayəndəsi Nşan Munçyana 1:10 hesabı ilə məğlub oldu və mübarizəsini başa vurdu. 2002-ci ildə də Ceyhun Əbiyev Avropa Çempionatında uğursuz çıxış elədi. Rusiyanın Perm şəhərində baş tutan turnirin 1/8 final mərhələsində Ceyhun Əbiyev Rusiya nümayəndəsi Sergey Kazahova məğlub oldu və mübarizəsini başa vurdu.

Ceyhun Əbiyevin Dünya Çempionatlarında debütü 2003-cü ilin iyulunda Tailandda baş tutdu. Turnirin təsnifat mərhələsində Özbəkistan nümayəndəsi Otabəy Mamacanova 32:22, 1/8 final mərhələsində isə Bolqarıstan nümayəndəsi Səlim Səlimova 28:24 hesabları ilə qalib gələn Ceyhun Əbiyev turnirin 1/4 final mərhələsinə adladı. Bu mərhələdə onun rəqibi Pakistan nümayəndəsi Kərim Numan oldu. Gərgin idman mübarizəsi şəraitində baş tutan görüşdə Ceyhun Əbiyev rəqibinə 15:20 hesabı ilə məğlub oldu və medalın bir addımlığında mübarizəsini dayandıraraq Dünya Çempionatını beşinci pillədə başa vurdu.

2004-cü ildə Ceyhun Əbiyev üçüncü dəfə Avropa Çempionatında mübarizə apardı. Turnirin təsnifat mərhələsində Slovakiya nümayəndəsi Rudolf Didiya 28:24 hesabı ilə qalib gələn Ceyhun Əbiyev 1/8 final mərhələsində Macarıstan nümayəndəsi Pal Bedaya 22:42 hesabı ilə məğlub olaraq Avropa Çempionatında mübarizəsini uğursuz başa vurdu.

Ceyhun Əbiyev Azərbaycanı 2004-cü ilin avqustunda Yunanıstanın Afina şəhərində baş tutan XXVIII Yay Olimpiya Oyunlarında təmsil elədi. 48 Kq. turnirində çıxış edən 30 yaşlı Ceyhun Əbiyev Olimpiya Oyunlarında debüt edirdi. Ceyhun Əbiyev avqustun 18-də olimpiadanın 1/16 final mərhələsində son Avropa Çempionatının bürünc medalçısı Macarıstan nümayəndəsi Pal Beda ilə üz-üzə gəldi. Görüş ərzində rəqibindən tam üstün olan Ceyhun Əbiyev rəqibi üzərində 24:8 hesabı ilə qələbə qazandı və turnirin 1/8 final mərhələsinə adladı. Bu mərhələdə onun rəqibi Atagün Yalçınqaya oldu. Avqustun 21-də gərgin idman mübarizəsi şəraitində baş tutan görüşdə Ceyhun Əbiyev rəqibinə 20:24 hesabı ilə məğlub oldu və Afina Olimpiadasını doqquzuncu pillədə başa vurdu.

Olimpiadadan sonra Ceyhun Əbiyev 2005-ci ilin noyabrında Çində baş tutan Dünya Çempionatında mübarizə apardı. Ceyhun Əbiyev turnirin təsnifat mərhələsində Özbəkistan nümayəndəsi Fazil Feyziyev üzərində qələbə qazansa da (16:10), 1/8 final mərhələsində Qazaxıstan nümayəndəsi Bircan Cahipova məğlub olaraq (18:32) Dünya Çempionatında mübarizəsini başa vurdu.

2006-cı ildə isə Ceyhun Əbiyev Bolqarıstanın Plovdiv şəhərində baş tutan Avropa Çempionatında mübarizə apardı. Turnirin təsnifat mərhələsində Belarus nümayəndəsi Anton Begeşa 40:22, 1/8 final mərhələsində isə Uels nümayəndəsi Mo Nasira 22:18 hesabları ilə qalib gələn Ceyhun Əbiyev turnirin 1/4 final mərhələsinə adladı. Bu mərhələdə onun rəqibi Ermənistan nümayəndəsi Ovannes Danielyan oldu. Bu görüşdə Ceyhun Əbiyev rəqibinə 20:33 hesabı ilə məğlub oldu və medalın bir addımlığında mübarizəsini dayandıraraq Avropa Çempionatını beşinci pillədə başa vurdu.

Bir il sonra, 2007-ci ildə Ceyhun Əbiyev Birləşmiş Ştatlarda baş tutan Dünya Çempionatında mübarizə aparsa da, turnirin 1/16 final mərhələsində Ukrayna nümayəndəsi Georgi Çigayeva 22:34 hesabı ilə məğlub olaraq turnirdə mübarizəsini uğursuz başa vurdu.

Ceyhun Əbiyev 2008-ci ildə idmanla vidalaşdı. Ceyhun Əbiyev Azərbaycan Milli Məclisinin sabiq deputatı Ağacan Abıyevin qardaşı oğludur.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| 1 | 1996 | Avropa Çempionatı | Danimarka Danimarka | PAT |
| 2 | 2002 | Avropa Çempionatı | Rusiya Rusiya | PAT |
| 3 | 2003 | Dünya Çempionatı | Tailand Tailand | 5. |
| 4 | 2004 | Avropa Çempionatı | Xorvatiya Xorvatiya | PAT |
| 5 | Olimpiya Oyunları | Yunanıstan Yunanıstan | PAT |
| 6 | 2005 | Dünya Çempionatı | Çin Çin | PAT |
| 7 | 2006 | Avropa Çempionatı | Bolqarıstan Bolqarıstan | 5. |
| 8 | 2007 | Dünya Çempionatı | ABŞ ABŞ | PAT |

İstinadlar
----------

1. ↑  *Olympedia.org.* "Ceyhun ƏBİYEV". www.olympedia.org (ingilis). 2022-08-30. 2022-05-24 tarixində arxivləşdirilib. İstifadə tarixi: 30.08.2022.
2. 1 2  *Amateur-boxing.strefa.pl idman portalı.* "1996 Europen Championships — **Results**". www.amateur-boxing.strefa.pl ( (ing.)). 22.08.2022. 2022-08-20 tarixində arxivləşdirilib. İstifadə tarixi: 22.08.2022.
3. 1 2  *Amateur-boxing.strefa.pl idman portalı.* "2002 Europen Championships — **Results**". www.amateur-boxing.strefa.pl ( (ing.)). 22.08.2022. 2022-08-20 tarixində arxivləşdirilib. İstifadə tarixi: 22.08.2022.
4. 1 2 3 4  *Amateur-boxing.strefa.pl idman portalı.* "2003 World Championships — **Results**". www.amateur-boxing.strefa.pl ( (ing.)). 22.08.2022. 2022-08-20 tarixində arxivləşdirilib. İstifadə tarixi: 22.08.2022.
5. 1 2  *Amateur-boxing.strefa.pl idman portalı.* "2004 Europen Championships — **Results**". www.amateur-boxing.strefa.pl ( (ing.)). 22.08.2022. 2022-08-20 tarixində arxivləşdirilib. İstifadə tarixi: 22.08.2022.
6. 1 2 3 4 5 6  *Olympedia.org.* "2004 Summer Olympics / Boxing / Light-Flyweight (48 Kilograms) / Men". www.olympedia.org (ingilis). 2022-08-30. 2022-05-30 tarixində arxivləşdirilib. İstifadə tarixi: 30.08.2022.
7. 1 2  *Amateur-boxing.strefa.pl idman portalı.* "2005 World Championships — **Results**". www.amateur-boxing.strefa.pl ( (ing.)). 22.08.2022. 2022-08-20 tarixində arxivləşdirilib. İstifadə tarixi: 22.08.2022.
8. 1 2 3 4  *Amateur-boxing.strefa.pl idman portalı.* "2006 Europen Championships — **Results**". www.amateur-boxing.strefa.pl ( (ing.)). 22.08.2022. 2022-08-20 tarixində arxivləşdirilib. İstifadə tarixi: 22.08.2022.
9. ↑  *Amateur-boxing.strefa.pl idman portalı.* "2007 World Championships — **Results**". www.amateur-boxing.strefa.pl ( (ing.)). 22.08.2022. 2022-08-20 tarixində arxivləşdirilib. İstifadə tarixi: 22.08.2022.